tripathysagar/odia_wiki huggingface dataset:
ଝାରସୁଗୁଡ଼ା  (କ୍ରମିକ ସଂଖ୍ୟା: ୭) ଝାରସୁଗୁଡ଼ା ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଝାରସୁଗୁଡ଼ା  (ପୌ), କିରମିରା ବ୍ଳକ, ଲଇକେରା ବ୍ଳକ, କୋଲାବିରା ବ୍ଳକ ଓ ଝାରସୁଗୁଡ଼ା ବ୍ଳକର କିଛି ଅଂଶ  । ଗତ ୨୦୨୪ ଓଡ଼ିଶା ବିଧାନସଭା ନିର୍ବାଚନରେ ଭାରତୀୟ ଜନତା ପାର୍ଟି ପ୍ରାର୍ଥୀ ଟଙ୍କଧର ତ୍ରିପାଠୀ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳ ପ୍ରାର୍ଥୀ ଦୀପାଳି ଦାସଙ୍କଠାରୁ ୧,୩୩୩ ଖଣ୍ଡ ଭୋଟ ଅଧିକ ପାଇ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଛନ୍ତି । ୨୦୧୪ ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ନବ କିଶୋର ଦାସ ବିଜୁ ଜନତା ଦଳ ପ୍ରାର୍ଥୀ କିଶୋର କୁମାର ମହାନ୍ତିଙ୍କଠାରୁ ୧୧୫୬୩ ଖଣ୍ଡ ଅଧିକ ଭୋଟ୍ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ନବ କିଶୋର ଦାସ, ବିଜୁ ଜନତା ଦଳ ପ୍ରାର୍ଥୀ କିଶୋର କୁମାର ମହାନ୍ତିଙ୍କଠାରୁ ପ୍ରାୟ ୨୩,୦୦୦ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ନିର୍ବାଚିତ ବିଧାୟକଗଣ ୧୯୫୧ରୁ ୨୦୨୪ ମଧ୍ୟରେ ମୋଟ ୧୮ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ଉତ୍କଳ ଛାତ୍ର ସାହିତ୍ୟ ସମାଜ ୧୯୪୩ ମସିହାରେ କଟକରେ ବିଚ୍ଛନ୍ଦଚରଣ ପଟ୍ଟନାୟକଙ୍କ ଦ୍ବାରା ପ୍ରତିଷ୍ଠିତ ହୋଇଥିଲା । ୧୯୩୬ ମସିହାରେ ଓଡ଼ିଶା ଏକ ସ୍ୱତନ୍ତ୍ର ରାଜ୍ୟ ଭାବରେ ଗଠିତ ହେବାପରେ ଲୋକମାନଙ୍କ ମଧ୍ୟରେ ନୂଆ ଉନ୍ମାଦନା ସୃଷ୍ଟି ହୋଇଥିଲା ଓ ତାହାର ଚିତ୍ରଣ କବିଚନ୍ଦ୍ର କାଳୀଚରଣ ପଟ୍ଟନାୟକଙ୍କ ସାଂସ୍କୃତିକ ଆତ୍ମଜୀବନୀ କୁମ୍ଭାର ଚକରେ ପରିଦୃଷ୍ଟ ହୁଏ। ଯୁବମାନସକୁ ଉପଯୁକ୍ତ ସାଂସ୍କୃତିକ ପରିଚୟ ଦେବା ଥିଲା ଏହି ଅନୁଷ୍ଠାନର ଲକ୍ଷ୍ୟ । ଅବଶ୍ୟ ୧୮୯୪ ମସିହାରେ ଚେର ବାନ୍ଧିଥିବା ଉତ୍କଳ ସାହିତ୍ୟ ସମାଜ ଏଥିପାଇଁ ପ୍ରେରଣା ଯୋଗାଇଥିଲା। ଏତଦବ୍ୟତୀତ ଉନ୍ନବିଂଶ ଶତାବ୍ଦୀରେ ଓଡ଼ିଆ ଆନ୍ଦୋଳନର କର୍ଣ୍ଣଧାର ମାନଙ୍କର ପ୍ରଭାବ ମହତ୍ତ୍ୱପୂର୍ଣ୍ଣ। ଯଥା ବିଚିତ୍ରାନନ୍ଦ ଦାସ  (୧୮୨୭), ଗୌରୀଶଙ୍କର ରାୟ  (୧୮୩୮-୧୯୧୭), ହରିହର ଦାସଶର୍ମା  (୧୮୪୨-୧୮୭୧), ପ୍ୟାରୀମୋହନ ଆଚାର୍ଯ୍ୟ  (୧୮୫୧-୧୮୮୧), ବିଶ୍ୱନାଥ କର  (୧୮୬୪-୧୯୩୪), ନୀଳମଣି ବିଦ୍ୟାରତ୍ନ  (୧୮୬୭-୧୯୨୪), ଗୋପୀନାଥ ନନ୍ଦ  (୧୮୬୯-୧୯୨୪), ଗୋପାଳ ଚନ୍ଦ୍ର ପ୍ରହରାଜ  (୧୮୭୪-୧୯୪୫), ମୃତ୍ୟୁଞ୍ଜୟ ରଥ  (୧୮୮୨-୧୯୨୪), ଓ ଶଶିଭୂଷଣ ରଥ  (୧୮୮୫-୧୯୪୩) ଇତ୍ୟାଦି । ଏହି ପରିପ୍ରେକ୍ଷୀରେ, ଉତ୍କଳ ଛାତ୍ର ସାହିତ୍ୟ ସମାଜ ଥିଲା କଳିଙ୍ଗ ଭାରତୀର ଏନ୍ତୁଡ଼ିଶାଳ। କିନ୍ତୁ ସମୟକ୍ରମେ ଭଞ୍ଜ ସାହିତ୍ୟ ଓ ରୀତି ଯୁଗୀୟ କାବ୍ୟ କବିତା ପ୍ରତି ଆକର୍ଷଣ ହ୍ରାସ ପାଇବାରେ ଲାଗିଛି। ଅନ୍ୟ ପକ୍ଷରେ, ଇନ୍ଦ୍ରଧନୁ ବିଜୁଳି କଳି ସନ୍ଦର୍ଭରେ ରାଧାନାଥ ଯୁଗୀୟ ସାହିତ୍ୟର ଅବସ୍ଥା କିଛି ଭିନ୍ନ ନୁହେଁ ।
ମୌସୁମୀ ଦାସ  (ଜନ୍ମ: ୩ ଅଗଷ୍ଟ ୧୯୭୨) ଜଣେ ଭାରତୀୟ ଓଡ଼ିଆ-ଭାଷୀ ଲେଖିକା, ଯିଏକି କବିତା ତଥା ଗଳ୍ପ ରଚନା ପାଇଁ ଜଣାଶୁଣା  । ତାଙ୍କର ଉଲ୍ଲେଖନୀୟ କୃତି ଭିତରେ କବିତା ପୁସ୍ତକ ରାସପର୍ବ, ବାଇଗଣୀ ଖରା, ଏବଂ ଗଳ୍ପ ପୁସ୍ତକ ରାସପର୍ବ, ମିମାଂସା, ମେଘମୁକ୍ତ ଆକାଶ ଆଦି ଜଣାଶୁଣା । ଜୀବନୀ ମୌସୁମୀ ୧୯୭୨ ମସିହାର ଅଗଷ୍ଟ ୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପା କୃଷ୍ଣ ମୋହନ ଦାସ ଜଣେ ଗାଳ୍ପିକ ଥିଲେ । ୧୯୯୨ ମସିହାରେ ସେ ବ୍ରହ୍ମପୁର ବିଶ୍ୱବିଦ୍ୟାଳୟରୁ ସ୍ନାତକ କରିଥିଲେ । ୧୯୯୭ ମସିହାରୁ ସେ ଓଡ଼ିଶା ସଚିବାଳୟରେ କାର୍ଯ୍ୟରତ ଅଛନ୍ତି । ସାହିତ୍ୟ ସର୍ଜନା ମୌସୁମୀ ଉଭୟ ଗଳ୍ପ ଓ କବିତା ରଚନା କରନ୍ତି । ଅଷ୍ଟମ ଶ୍ରେଣୀରେ ପଢ଼ିଲାବେଳେ ତାଙ୍କ ପ୍ରଥମ କବିତା ମୀନାବଜାରରେ ପ୍ରକାଶିତ ହୋଇଥିଲା । ଏହାପରେ ୧୯୯୨ ମସିହାରେ ସ୍ନାତକ ଶେଷ ବର୍ଷରେ କଲେଜ ପତ୍ରିକାରେ ତାଙ୍କ ଗପ ପ୍ରକାଶିତ ହେବା ପରେ ୧୯୯୫ ମସିହାରେ କଟକରୁ ପ୍ରକାଶିତ ଓଡ଼ିଆ ପତ୍ରିକା ଶର୍ମିଷ୍ଠାରେ ତାଙ୍କ ରଚିତ ଗପ ଝରାଫୁଲର ପ୍ରଶ୍ନ ପ୍ରକାଶିତ ହୋଇଥିଲା । ତାଙ୍କ ରଚନାଗୁଡ଼ିକ ସକାଳ, ଧରିତ୍ରୀ, ସମ୍ବାଦ ଭଳି ଜଣାଶୁଣା ଖବରକାଗଜରେ ପ୍ରକାଶିତ ହେବା ସହିତ ଝରଣା, ପକ୍ଷୀଘର, ଯୁବପ୍ରଭା, ସାଗରିକା ଭଳି ପତ୍ରିକା ପ୍ରକାଶିତ ହୋଇଛି ।
କାରା କାର୍ଲିଟନ୍ ଫିଓରିନା ବା କାର୍ଲି ଫିଓରିନା ଜଣେ ଆମେରିକୀୟ ମହିଳା ଉଦ୍ୟୋଗପତି । ସେ ୧୯୫୪ ମସିହା ସେପ୍ଟେମ୍ବର ମାସ ୬ ତାରିଖରେ ଜନ୍ମଗ୍ରହଣ କରିଥିଲେ । ସେ ହେୱେଲେଟ୍-ପାକାର୍ଡ଼୍  ( - ବା ) କମ୍ପାନୀର ପୂର୍ବତନ ଚିଫ୍ ଏକ୍‌ଜିକ୍ୟୁଟିଭ୍ ଅଫିସର୍   ଭାବେ ଜଣାଶୁଣା  । କାର୍ଲି ଫିଓରିନା ୧୯୯୯ ମସିହାରୁ ୨୦୦୫ ମସିହା ପର୍ଯ୍ୟନ୍ତ ଏଚ୍.ପି. କମ୍ପାନୀର ସି.ଇ.ଓ. ଥିଲେ । ଏଚ୍.ପି. କମ୍ପାନୀର ସି.ଇ.ଓ. ଭାବେ ସେ ଫର୍ଚ୍ୟୁନ୍ ପତ୍ରିକାର ସର୍ବେକ୍ଷଣ ଅନୁଯାୟୀ ପୃଥିବୀର ଶ୍ରେଷ୍ଠ ୨୦ଟି କମ୍ପାନୀ ମଧ୍ୟରୁ ଗୋଟିକରେ ପ୍ରତିନିଧିତ୍ୱ କରିବାର ସୁଯୋଗ ପାଇଥିଲେ । କାର୍ଲିଙ୍କ ଦୃଢ଼ ନେତୃତ୍ୱ ଯୋଗୁଁ ୨୦୦୨ ମସିହାରେ ଏଚ୍.ପି. କମ୍ପାନୀ ନିଜର ମୁଖ୍ୟ ପ୍ରତିଦ୍ୱନ୍ଦୀ, ପର୍ସନାଲ୍ କମ୍ପ୍ୟୁଟର ତିଆରି କରୁଥିବା କମ୍ପାନୀ କମ୍ପାକ୍  କୁ କିଣି ନେଇଥିଲା ।
ଜଳଜ ସହାୟ ସାକ୍ସେନା  (ଜନ୍ମ 15 ଡିସେମ୍ବର ,1986)ଜଣେ ଭାରତୀୟ କ୍ରିକେଟ ଖେଳାଳି  । ସେ ମଧ୍ୟ ପ୍ରଦେଶ ପାଇଁ ଘରେଇ କ୍ରିକେଟ ଖେଳିଥାନ୍ତି । ସେ ଜଣେ ଜଣେ ଅଲ ରାଉଣ୍ଡର । ସେ ଭାରତ ଓ କେନ୍ଦ୍ର ଜୋନ ପାଇଁ ମଧ୍ୟ ଖେଳିଛନ୍ତି । ଜଳଜ ସାଧାରଣତଃ ଓପନିଂ କରୁଥିଲେ ମଧ୍ୟ ଅନନ୍ୟ ସ୍ଥାନରେ ମଧ୍ୟ ବ୍ୟାଟିଂ କରନ୍ତି ।ରଣଜୀ ଟ୍ରଫିରେ ବୋଲର ହିସାବରେ ସେ 2015 ମସିହାରେ ଦ୍ୱିତୀୟ ଶ୍ରେଷ୍ଠ ଥିଲେ । 2016 .ମସିହାରେ ସେ ଶ୍ରେଷ୍ଠ ଅଲ ରାଉଣ୍ଡର ପୁରସ୍କାର ପାଇଥିଲେ । ତାଙ୍କର ଭାଇ ଯତୀନ ମଧ୍ୟ ଜଣେ କ୍ରିକେଟର । ଘରେଇ ପ୍ରଦର୍ଶନ 2012/13 ମସିହାରେ ସେ 769 ରନ 69.9 ହାରାହାରି ଅନୁସାରେ କରିଥିଲେ । ଏଥିରେ 2ଟି ଶତକ ମଧ୍ୟ ଥିଲା । ଅଷ୍ଟ୍ରେଲିଆ ବିରୁଦ୍ଧରେ ଭାରତ ପାଇଁ ଖେଳି ସେ 5 ୱିକେଟ ନେବା ସହ 30 ରନ ମଧ୍ୟ କରିଥିଲେ । ନିଉଜିଲାଣ୍ଡ ସହ ଖେଳି ସେ 6/103 ନେଇଥିଲେ । 2013/14 ସିଜନରେ ସେ 545 ରନ ସହ 35 ୱିକେଟ ହାସଲ କରିଥିଲେ । 2014/15 ସିଜନରେ ସେ 768 ରନ 45.17 ହାରରେ କରିଥିଲେ । ତାମିଲନାଡୁ ସହ ମେଚରେ ସେ 144 ରନ ସହ 4/74 ନେଇ ନିଜକୁ ଏକ ସଫଳ ଅଲ ରାଉଣ୍ଡର ଭାବେ ପ୍ରତିପାଦନ କରିଥିଲେ । . ଆଇପିଏଲ 2013 ଓ 14 ସିଜନ ପାଇଁ ଜଳଜ ମୁମ୍ବାଇ ଦଳ ପାଇଁ ଆଇପିଏଲ ଖେଳିଥିଲେ । ଏହା ପରେ 2015 ମସିହା ପାଇଁ ସେ ବାଙ୍ଗାଲୋର ଦଳକୁ ଗଲେ ।
କୁଟୁରା, କୁଟ୍ରା, ଭାରତୀୟ କୁଟୁରା  (ଈଂରାଜୀରେ ବା ବା ଭାବେ ପରିଚିତ, ଜୀବବିଜ୍ଞାନ ନାମ ) ଦକ୍ଷିଣ ଓ ଦକ୍ଷିଣ-ପୂର୍ବ ଏସିଆରେ ଦେଖାଯାଉଥିବା ମଣ୍ଟଜ୍ୟାକ୍ ହରିଣ ପ୍ରଜାତି  । ସଂରକ୍ଷଣ ତାଲିକାରେ ଏହି ହରିଣ ବର୍ଗରେ ସ୍ଥାନ ପାଇଛି । କୁଟୁରାର ଲୋମ ଛୋଟ, କୋମଳ ଓ ମାଟିଆ କିମ୍ବା ପାଉଁଶିଆ ରଙ୍ଗର । କିଛି କୁଟୁରାଙ୍କ ଦେହରେ ଏକ ପ୍ରକାରର ଦାଗ ରହିଥାଏ । ଏହି ହରିଣ ପ୍ରଜାତି ସର୍ବଭକ୍ଷୀ । ଘାସ, ଫଳ, କରଡ଼ି, ମଞ୍ଜି, ପକ୍ଷୀଙ୍କ ଅଣ୍ଡା ଓ ଛୋଟ ଛୋଟ ଜୀବମାନଙ୍କୁ ମଧ୍ୟ କୁଟୁରା ଆହରଣ କରିଥାଏ । ଏପରିକି କୁଟୁରାମାନେ ପଚିସଢ଼ି ଯାଇଥିବା ଶବ ଖାଇବା ମଧ୍ୟ ଦେଖାଯାଇଛି । କୌଣସି ଶିକାରୀ ଜୀବର ଉପସ୍ଥିତି ଅନୁଭବ କଲେ ଏମାନେ ଭୁକିବା ପରି ସତର୍କ ଡାକ ଦିଅନ୍ତି । ତେଣୁ ଏହାର ଈଂରାଜୀ ନାମ  "ବାର୍କିଂଗ୍ ଡିଅର୍"   " "  -  "ଭୋକୁଥିବା ହରିଣ"  ଦିଆଯାଇଛି । କ୍ଷୁଦ୍ର ଆକାରର ହରିଣ ପ୍ରଜାତିମାନଙ୍କ ମଧ୍ୟରୁ କୁଟରା ଅନ୍ୟତମ । ଅଣ୍ଡିରା କୁଟୁରାମାନଙ୍କର ଦୁଇଟି ଛୋଟ ଛୋଟ ଶିଙ୍ଗ ରହିଥାଏ । ଅଣ୍ଡିରା କୁଟୁରାମାନଙ୍କର ସ୍ୱାନଦାନ୍ତ ମଧ୍ୟ ରହିଥାଏ ଯାହା ସହଜରେ ଦେଖିହେବ । ନିଜର ଲୁକ୍କାୟିତ ସୁଗନ୍ଧ ଗ୍ରନ୍ଥିର ଉପଯୋଗ କରି ଏମାନେ ନିଜ କ୍ଷେତ୍ର ନିର୍ଦ୍ଧାରଣ ବା ଚିହ୍ନଟ କରନ୍ତି । ମୁଣ୍ଡର ଉପରେ ଥିବା ଏକ ହାଡ଼ୁଆ ଖୋପରୁ ବାହାରିଥିବା କୁଟୁରାର ଶିଙ୍ଗ ପ୍ରତିବର୍ଷ ପ୍ରାୟ ୧୫ ସେଣ୍ଟିମିଟର୍ ବଢ଼ିଥାଏ । ଅଣ୍ଡିରା କୁଟୁରାମାନେ କ୍ଷେତ୍ର ଚିହ୍ନଟ କରି ତାହାର ନିୟନ୍ତ୍ରଣ କରିଥାନ୍ତି । ଛୋଟ ଆକାର ସତ୍ତ୍ୱେ କୁଟୁରାମାନେ ଆକ୍ରାମକ ହୋଇଥାନ୍ତି । କ୍ଷେତ୍ର ନିୟନ୍ତ୍ରଣ ପାଇଁ ଅଣ୍ଡିରା କୁଟୁରାମାନଙ୍କ ମଧ୍ୟରେ ଘୋର ଯୁଦ୍ଧ ହୋଇଥାଏ ଓ ଲଢ଼ିବା ସମୟରେ ଏମାନେ ନିଜର ଶିଙ୍ଗ ଏବଂ ହାତୀଦାନ୍ତ ପରି ବାହାରିଥିବା ସ୍ୱାନଦାନ୍ତର ବ୍ୟବହାର କରନ୍ତି । ବେଳେବେଳେ ଏହି ସବୁର ଉପଯୋଗ କରି ଏମାନେ ମାଂସଭୋଜୀ ଶିକାରୀ ପ୍ରାଣୀଙ୍କଠାରୁ ମଧ୍ୟ ନିଜର ପ୍ରତିରକ୍ଷା କରିପାରନ୍ତି ।
ବଡ଼ସାହି  (କ୍ରମିକ ସଂଖ୍ୟା: ୩୨) ମୟୂରଭଞ୍ଜ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ବେତନଟୀ ବ୍ଳକ ଓ ବଡ଼ସାହି ବ୍ଳକର କିଛି ଅଞ୍ଚଳ । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଗଣେଶ୍ୱର ପାତ୍ର ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଜାମିନୀକାନ୍ତ ନାୟକଙ୍କଠାରୁ ୧୬୮୩୪ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ମନୋରଞ୍ଜନ ସେଠୀ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଗଣେଶ୍ୱର ପାତ୍ରଙ୍କଠାରୁ ୧୫,୪୯୯ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ନବଗଠିତ ଏହି ନିର୍ବାଚନ ମଣ୍ଡଳୀରେ ୨୦୦୯ରେ ଥରେ ନିର୍ବାଚନ ଅନୁଷ୍ଠିତ ହୋଇଛି ।